ইউক্রেনে ভয়াবহ হামলা রাশিয়ার! মৃত অন্তত ৩০

ওয়েব ডেস্ক : ইউক্রেনে (Ukraine) ফের হামলা রাশিয়ার (Russia)। এবার একটি ট্রেনে ড্রোন হামলা চালাল রুশ সেনা। শনিবার এই হামলা চালানো হয়েছে বলে জানা গিয়েছে। এই হামলায় এখনও পর্যন্ত অন্তত ৩০ জনের মৃত্যু হয়েছে বলে খবর। এই ভয়াবহ হামলাকে ‘অসভ্যতা’ বলে আখ্যা দিয়েছেন ইউক্রেনের প্রেসিডেন্ট ভলোদিমির জেলেনস্কি (Volodymyr Zelenskyy)।

জানা গিয়েছে, ইউক্রেনের (Ukraine) উত্তর সুমি অঞ্চলে একটি রেল স্টেশনে দাঁড়িয়ে থাকা ট্রেনে এই ড্রোন হামলা চালানো হয়েছে। হামলার পড়েই ওই ট্রেনে আগুন ধরে যায়। সেই আগুনে অগ্নিদগ্ধ হয়ে মৃত্যু হয়েছে অন্তত ৩০ জনের। এর পাশাপাশি ক্ষতিগ্রস্ত হয়েছে ওই রেল স্টেশনটিও।

আরও খবর : জার্মানির আকাশে রহস্যময় ড্রোন! বন্ধ করা হল একাধিক উড়ান

এই হামলার এটি ভিডিও সমাজমাধ্যমে শেয়ার করেছেন জেলেনস্কি (Zelenskyy)। যেখানে দেখা গিয়েছে, প্রায় ধ্বংসস্তুপে পরিণত হয়েছে ট্রেনটি। চারিদিকে আগুন জ্বলতেও দেখা যায ভিডিয়োটিতে। এ নিয়ে জেলেনস্কি বলেছেন, রেল স্টেশনে এই হামলার ঘটনা বেশ নিন্দাজনক। ঘটনায় এখনও পর্যন্ত ৩০ জনের মৃত্যুর খবর পাওয়া গিয়েছে। আহত হয়েছেন অনেকে।

প্রসঙ্গত, ২০২২ সালের ফেব্রুয়ারি মাস থেকে শুরু হয়েছিল রাশিয়া (Russia) ও ইউক্রেনের (Ukraine) মধ্যে যুদ্ধ। তা এখনও জারি রয়েছে। সেই সংঘর্ষ থামানোর জন্য সম্প্রতি রাশিয়ার প্রেসিডেন্ট ভ্লাদিমির পুতিনের (Vladimir Putin) সঙ্গে বৈঠক করেছিলেন মার্কিন প্রেসিডেন্ট ডোনাল্ড ট্রাম্প (Donald Trump)। তবে সেই বৈঠকে কোনও সমাধানসূত্র মেলেনি। এই পরিস্থিতিতে আবার ট্রাম্পের সঙ্গে সাক্ষাৎ করতে চলেছেন জেলেনস্কি। সেখানে তিনি তাঁদের নিরাপত্তা ও রাশিয়ার উপর আরও নিষেধাজ্ঞা চাপানো নিয়ে আলোচনা করবেন বলে খবর। তার মাঝেই ইউক্রেনের উপর ভয়াবহ হামলা চালাল রাশিয়া।