রাশিয়ার-ইউক্রেনের যুদ্ধ দ্রুত থামাতে চাইছে ভারত, পোস্ট এক্স হ্যান্ডলে

ওয়েব ডেস্ক: রাশিয়া ও ইউক্রেনের মধ্যে যুদ্ধ থামাতে পুতিন (Vladimir Putin) ও জেলেনস্কির (Volodymyr Zelenskyy) সঙ্গে একাধিকবার কথা বলেছেন ডোনাল্ড ট্রাম্প (Donald Trump)। এমনকী, হোয়াইট হাউসে ডেকে ধমকেছেনও ইউক্রেনীয় প্রেসিডেন্টকে। কিন্তু যুদ্ধ থামেনি। এ বার সেই যুদ্ধ থামানোর ব্যাটন নিজের হাতে তুলে নিয়েছেন প্রধানমন্ত্রী নরেন্দ্র মোদি (Narendra Modi)। শান্তি ফেরাতে কথা বলেছেন ইউরোপীয় ইউনিয়নের দুই নেতার সঙ্গে। ইউনিয়নেরও আশা, তিন বছরের বেশি সময় ধরে চলা যুদ্ধ থামাতে পারবেন মোদি।

তিন বছরের বেশি সময় ধরে রাশিয়া-ইউক্রেন যুদ্ধ (Russia-Ukrainian War) থামাতে গিয়ে একাধিকবার হোঁচট খেয়েছেন ডোনাল্ড ট্রাম্প। রাশিয়া বা ইউক্রেন কেউই আমেরিকার কথা শোনেনি। এরই মধ্যে ৫০ শতাংশ শুল্ক চাপানো নিয়ে আমেরিকার সঙ্গে তিক্ততা বেড়েছে ভারতের। সেই তিক্ততার সূত্রেই এক বন্ধনীতে তিন শক্তিধর দেশের শীর্ষ নেতা, মোদি, পুতিন ও জিনপিং। হোয়াইট হাউস মনে করছে, আমেরিকাকে দেখানোর জন্যই SCO সম্মেলনে তিন নেতার ঘনিষ্ঠতা ফলাও করে প্রচার করা হয়েছে। তিন দেশকে এক সঙ্গে শুভেচ্ছা জানিয়ে ট্রাম্পের কটাক্ষ, গভীর অন্ধকার চিনের মধ্যে হারিয়ে গিয়েছে ভারত ও রাশিয়া। TRUMP TWEET ON MODI এরই মধ্যে কূটনীতির ময়দানে নরেন্দ্র মোদি। বাণিজ্যিক সম্পর্কের উন্নতির পাশাপাশি রাশিয়া-ইউক্রেন যুদ্ধ থামাতে ইউরোপিয়ান কাউন্সিলের প্রেসিডেন্ট অ্যান্টোনিও কোস্টা ও ইউরোপীয় কমিশনের প্রেসিডেন্ট উরসুলা ভনের সঙ্গে কথা বলেছেন মোদি।

আরও পড়ুন: আদালতে পরপর ধাক্কা! আমেরিকায় নড়বড় করছে ট্রাম্পের চেয়ার?

এক্স হ্যান্ডলে জানিয়েওছেন সে কথা। MODI TWEET ON EU লিখেছেন, ইউরোপীয় ইউনিয়নের দুই নেতার সঙ্গে মুক্ত বাণিজ্য ও ভারত-মধ্যপ্রাচ্য-ইউরোপ করিডর নিয়ে কথা হয়েছে। আলোচনা হয়েছে ইউক্রেনে দ্রুত শান্তি ফেরানো নিয়েও। মোদির সঙ্গে কথা এক্সে পোস্ট করেছেন উরসুলা ভনও। URSHULA X। বলেছেন, ইউক্রেনীয় প্রেসিডেন্টের সঙ্গে ভারতের নিয়ত যোগাযোগকে স্বাগত। যুদ্ধ থামিয়ে শান্তি ফেরানোর পথে হাঁটবে দুই দেশ, সেটা নিশ্চিত করতে ভারতের উপরে ভরসা রইল।

অন্য খবর দেখুন